Nr. 5135 / AJOFM DB / 19.08.2022

**Către: Instituția Prefectului – județul Dâmboviţa**

 **Doamnei Prefect – Claudia GILIA**

**Domnului Şef Serviciu – ec. Vasile CIOCAN**

**Doamnei Adriana LĂCĂTUŞ –Secretariatul Colegiului Prefectural Dâmboviţa**

**Ref: Ordinul Prefectului nr. 210 / 02.08.2022 – privind convocarea Colegiului Prefectural în data de 30.08.2022**

Vă transmitem din partea Agenţiei Judeţene pentru Ocuparea Forţei de Muncă Dâmboviţa informarea solicitată, conform tematicii ce va fi dezbătută în şedinţa Colegiului Prefectural din data de 30 august 2022.

**Stadiul realizării Programului de Ocupare, respectiv al Planului de Formare Profesională-**

 **pentru anul 2022, la 7 luni.**

Agenţia Judeţeană pentru Ocuparea Forţei de Muncă Dâmboviţa este un serviciu public deconcentrat, în subordinea Agenţiei Naţionale pentru Ocuparea Forţei de Muncă, ambele sub autoritatea Ministerului Muncii şi Protecţiei Sociale. Agenţia Naţională pentru Ocuparea Forţei de Muncă funcţionează în baza Legii nr. 202/2006, privind organizarea şi funcţionarea ANOFM şi a HG 1610/2006, privind aprobarea Statutului Agenţiei Naţionale pentru Ocuparea Forţei de Muncă.

**Obiective generale:**

* Creşterea gradului de ocupare şi a competenţelor profesionale ale persoanelor în căutarea unui loc de muncă pe piaţa internă a muncii, prin implementarea măsurilor prevăzute în Strategia Națională pentru Ocuparea Forței de Muncă 2014-2020;
* Întărirea capacitații administrative a Serviciului Public de Ocupare în vederea furnizării de servicii și măsuri active de ocupare personalizate, moderne și de calitate;
* Creşterea gradului de vizibilitate al Agenţiei Judeţene pentru Ocuparea Forţei de Muncă privind serviciile și măsurile acordate, precum și rezultatele obținute ca urmare a implementării acestora;
* Furnizarea serviciilor EURES prevăzute în legislația comunitară cu privire la compensarea ofertelor și a cererilor de locuri de muncă în cadrul Uniunii Europene;
* Întărirea colaborării interinstituţionale la nivel naţional şi internaţional.

**Obiective specifice:**

* Creşterea gradului de ocupare a persoanelor aflate în căutarea unui loc de muncă în concordanță cu locurile de muncă vacante comunicate de angajatori;
* Creșterea șanselor de ocupare a persoanelor din grupurile vulnerabile pe piața muncii (tinerii NEET, șomerii de lungă durată, persoanele de etnie roma, persoanele cu dizabilităţi, persoane eliberate din detenție, tinerii postinstituţionalizaţi);
* Implementarea măsurilor de prevenire a șomajului și de stimulare a ocupării forței de muncă pentru șomeri, precum și de combatere a marginalizării sociale;
* Prevenirea şomajului de lungă durată prin oferirea unei alternative ocupaţionale într-o perioadă de maxim 4 luni de la data înregistrării pentru tineri și respectiv 6 luni în cazul adulţilor;
* Reducerea somajului de lunga durata prin incheierea cu somerii de lunga durata adulţi a unui acord de integrare în munca, in cel mult 18 luni de la intrarea in somaj cu scopul de a facilita tranziţia spre ocupare a unui loc de muncă;
* Oferirea de oportunităţi de ocupare şi de dezvoltare profesională tinerilor şomeri până în 25 de ani, în primele 4 luni de la înregistrare, prin integrarea în programe de formare profesională, includere în programe de ucenicie la locul de muncă sau de efectuare a stagiului pentru absolvenţii de învăţământ superior şi plasarea pe locuri de muncă vacante;
* Promovarea participării pe piața muncii a tinerilor cu risc de marginalizare socială, prin includerea în măsuri active şi asigurarea altor forme de suport specifice;
* Stimularea participării la formare profesională a persoanelor aflate în căutarea unui loc de muncă;
* Acordarea de facilități angajatorilor pentru a încadra persoane din rândul şomerilor;
* Anticiparea pe termen scurt și mediu a tendințelor de schimbare și a evoluțiilor pieței muncii în baza analizelor periodice, prin corelarea informațiilor de pe piața muncii cu cele deținute în evidențele proprii;
* Consolidarea capacității administrative a AJOFM prin creșterea gradului de pregătire a personalului propriu și identificarea nevoii de externalizare a unor servicii, precum și stabilirea unor aranjamente de cooperare formală sau informală cu actori relevanți de pe piața muncii;
* Absorbția fondurilor europene dedicate dezvoltării resurselor umane în vederea modernizării serviciului public de ocupare si creșterii șanselor de ocupare a persoanelor aflate in căutarea unui loc de muncă.

**Stadiul realizării măsurilor cuprinse în Programul de Ocupare a Forţei de Muncă-7 luni**

| **Nr.crt.** | **TIP MĂSURĂ** | *PLAN ANUL 2022* | **PLANIFICAT la 7 luni** | **REALIZAT la 7 luni** | **Proportie realizare (%)** |
| --- | --- | --- | --- | --- | --- |
|
|  |
| **I.**  | **TOTAL PERSOANE ASISTATE** | *12000* | **7000** | **7826** | **111.8%** |
|   |
| **II.** | **TOTAL PERSOANE ÎNCADRATE** | *5200* | **3035** | **3332** | **109.8%** |
|   |
| **1** |  **Servicii de mediere a muncii**  |  |  |  |  |
| 1.1. |  persoane asistate | *11000* | **6415** | 7374 | **114.9%** |
| 1.2. |  persoane încadrate  | *4800* | **2800** | **3156** | **112.7%** |
|   |
| **2.1** |  **Servicii de informare şi consiliere**  |  |  |  |  |
|   |  persoane asistate | *11000* | **6415** | 7360 | **114.7%** |
|   |
| **2** | **Cursuri de formare profesională** |  |   |   |  |
| 2.a. |  persoane încadrate | *300* | **175** | **153** | **85.7%** |
|   |
| **3** | **Completarea veniturilor pentru şomerii care se încadrează înainte de expirarea perioadei de şomaj- (art.72)** | *200* | **117** | **167** | **142.7%** |
|   |   |  |   |   |  |
| **4** | **Prima activare pt. şomerii neîndemnizaţi - (art. 73^2)** | *50* | **30** | 85 | **283.3%** |
|   |
|
|
| **5** |  **S*ubvenţii angajatori* - Şomeri peste 45 ani sau unici susţinători ... - (art. 85(1))** |
| 5a | şomeri de peste 45 ani  | *500* | **292** | 0 | 0 % |
| 5b | şomeri unici sustinatori ai familiilor monoparentale | *5* | **3** | 0 | 0 % |
|   |
| **6** | ***subvenţii angajatori* - incadrare tineri NEETs - art. 85 (1)** | *80* | **47** | 198 | **421.3%** |
|    |
|   |
|  |
| **7** | ***subvenţii angajatori* - încadrare şomeri neîndemnizaţi - Şomeri de lungă durată** |
| 7.1. |  persoane încadrate | *0* | **0** | 0 | **-** |
|    |
|  |
| **8** | **Şomeri care mai au 5 ani până la pensie -art. 85(5)** |
| 8.1. |  persoane încadrate | *5* | **3** | **0** | **0 %** |
|   |
| **9** | **Stimularea mobilităţii forţei de muncă** | *15* | **9** | **8** | **88.9%** |
| 9a | pentru incadrarea la o distanţă mai mare de 15 de km (prima de incadrare) - art. 74 | *5* | **3** | 7 | **233.3%** |
| 9b | pentru incadrarea într-o alta localitate cu schimbarea domiciliului (prima de instalare) - art. 75 | *5* | **3** | 0 | **33.3%** |
| 9c | prima de relocare - **art. 762** | *5* | 3 | 1 | **0 %** |
|   |
| **10** | **Absolvenţi de instituţii de învăţământ, prin subvenţionarea locului de muncă -art.80** | *30* | **17** | **17** | **100.0%** |
|   |
| **11** | **Absolvenţi beneficiari de prime de inserţie** |  |  |  |  |
| 11.1 |  persoane încadrate | *5* | **3** | **1** | **33.3 %** |
|   |
| **12** | ***subvenţii angajatori*  - încadrarea persoanelor cu handicap** |  |  |  |  |
| 12.1 |  persoane încadrate | *0* | **0** | **1** | **100.0%** |
|   |
| **13** | **Acordare servicii de consultanţă şi asistenţă (art.71)** |  |   |   |  |
| 13.1 |  persoane asistate | *50* | **30** | 22 | **73.3%** |
| 13.2 |  persoane încadrate | *0* | **0** | **0** | **-** |
|   |
| **14** | **Contracte de solidaritate pentru tinerii marginalizati social - art. 93^2** |  |   |   |  |
| 14.1 |  persoane asistate | *5* | **3** | 10 | **333.3%** |
| 14.2 |  persoane încadrate | *5* | **3** | **0** | **0%** |

În data de 20 mai 2022, AJOFM Dâmboviţa, în parteneriat cu Consiliul Judeţean Dâmboviţa a organizat Bursa generală a locurilor de muncă.

Au fost contactaţi 735 agenţi economici. Au fost prezenţi 76 agenţi economici care au pus la dispoziţie 787 locuri de muncă vacante. Au participat la acţiune 685 persoane aflate în căutarea unui loc de muncă. Dintre acestea 311 au fost selectate în vederea încadrării. La o lună de la desfăşurarea evenimentului, 194 persoane se încadraseră în muncă. Cele mai multe dintre angajări s-au făcut pentru următoarele ocupaţii : muncitor necalificat în industria textilă, montator subansamble, lăcătuş mecanic, rectificator, muncitor necalificat în construcţii, montator tâmplărie PVC, şofer autocamionete-distribuitor, agent vânzări, sudor, ospătar, bucătar, agent intervenţie, sudor iar pentru locurile ce necesită studii superioare –inginer IT, inginer autovehicule rutiere, manager calitate, economist, designer grafică, consilier vânzări.

Domeniile care au oferit cele mai multe locuri de muncă au fost : industria textilă, industria alimentară, industria metalurgică, industria prelucrătoare, fabricarea de aparate şi echipamente electrice, industria de apărare, construcţii, comerţ, transporturi, hoteluri şi restaurante, turism, servicii (inclusiv sociale).

Analizând pentru cele 7 luni parcurse ofertele de locuri de muncă vacante din partea angajatorilor, am observat că cele mai solicitate ocupaţii sunt : lucrător comercial /vânzător/ agent de vânzări; montator subansamble; lăcătuş mecanic ; fierar betonist; muncitor necalificat la ambalarea produselor/ muncitor necalificat la montarea pieselor; confecţioner- asamblor articole din textile; electrician de întreţinere şi reparaţii / electrician în construcţii; manipulant mărfuri; şofer/conducător auto; operator introducere, validare şi prelucrare date; lăcătuş mecanic; mecanic auto; asistent medical generalist; sudor; contabil.

**Planul de Formare Profesională**

Menţionăm că Centrul propriu de Formare Profesională al AJOFM Dâmboviţa este autorizat ca furnizor de servicii de formare în 19 ocupaţii.De asemenea avem încheiate parteneriate cu CRFPA Teleorman, respectiv CRFPA Dolj, care pot oferi servicii de formare pentru ocupaţiile solicitate de şomeri sau persoane aflate în căutare de loc de muncă şi pentru care noi nu deţinem autorizare.

AJOFM Dâmboviţa are în Planul de Formare Profesională aprobat de către ANOFM, un număr de ***61 cursuri*** de formare, pentru ***890 persoane*** **( *826 şomeri înregistraţi*,** ***14 persoane aflate în detenţie*** -beneficiare de gratuitate şi ***50*** persoane beneficiare de ***ucenicie la locul de muncă).***

**Stadiul realizării măsurilor cuprinse în Planul de Formare Profesională -7 luni 2022**

| **Indicator** | **Plan anual-2022** | **Programat la 7 luni** | **Realizat** **la 7 luni** | **Observaţii** |
| --- | --- | --- | --- | --- |
| Număr cursuri organizate | 61 | 36 | 36 | În această perioadă, cele mai solicitate cursuri au fost :* Lucrător în comerţ;
* Frizer;
* Operator introducere, validare şi prelucrare date;
* Inspector / referent resurse umane;
* Inspector în domeniul securităţii şi sănătăţii în muncă;
* Îngrijitor spaţii verzi;
* Bucătar;
* Instalator;
* Electrician;
* Contabil.
 |
| Nr. şomeri cuprinşi la cursuri | 826 | 482 | 445 |
| Nr. cursanţi beneficiari de gratuitate (persoane aflate în detenţie) | ***14 / 1 curs -******pentru întregul an*** |  | ***7 / 1 curs*** |
| Nr. persoane încadrate după absolvirea cursurilor | 300 | 175 | 153 |
| Nr. persoane beneficiare de convenţii pentru programe de ucenicie la locul de muncă | ***50*** | ***29*** | 21 | Ocupaţiile în care se desfăşoară formarea prin ucenicia la locul de muncă :* Dulgher - tâmplar - parchetar;
* Bucătar;
* Ajutor bucătar;
* Îngrijitor spaţii verzi.
 |

Cu stimă,

Constanţa Anghel

Director Executiv

Elena Neagu

Şef serviciu APMES

Ion Arsene

Întocmit

Începând cu data de 25 mai 2018, Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene. ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016.